Document ID: 31997D0419

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Ιουνίου 1997 για την τροποποίηση της απόφασης 94/942/ΚΕΠΠΑ σχετικά με την κοινή δράση που ενεκρίθη από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (97/419/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης, και ιδίως το άρθρο Ι.3,
τις γενικές κατευθυντήριες γραμμές που έδωσε το Ευρωπαϊκό Συμβούλιο της Λισσαβώνας στις 26 και 27 Ιουνίου 1992,
τις αποφάσεις 94/942/ΚΕΠΠΑ (1) και 97/100/ΚΕΠΠΑ (2),
Εκτιμώντας ότι πρέπει να ενημερωθούν οι κατάλογοι των αγαθών των παραρτημάτων Ι και IV της απόφασης 94/942/ΚΕΠΠΑ προκειμένου να ληφθούν υπόψη οι εξελίξεις στα πλαίσια του διακανονισμού του Wassenaar σχετικά με τους ελέγχους των εξαγωγών των συμβατικών όπλων και των αγαθών και τεχνολογιών διπλής χρήσης, της Ομάδας «Αυστραλία», του καθεστώτος ελέγχου τεχνολογίας πυραύλων (MTCR) και της ομάδας πυρηνικών προμηθευτών (NSG),
ΑΠΟΦΑΣΙΖΕΙ:
Άρθρο 1
1. Ο κατάλογος των αγαθών διπλής χρήσης του παραρτήματος Ι της απόφασης 94/942/ΚΕΠΠΑ, που αναφέρεται στο άρθρο 2 της εν λόγω απόφασης και στο άρθρο 3 παράγραφος 1 του κανονισμού (ΕΚ) αριθ. 3381/94 του Συμβουλίου, της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσης από την Κοινότητα (3), τροποποιείται σύμφωνα με το παράρτημα Ι της παρούσας απόφασης.
2. Το παράρτημα IV της απόφασης 94/942/ΚΕΠΠΑ, που αναφέρεται στο άρθρο 5 της εν λόγω απόφασης και στο άρθρο 19 παράγραφος 1 στοιχείο β) του κανονισμού (ΕΚ) αριθ. 3381/94, τροποποιείται σύμφωνα με το παράρτημα ΙΙ της παρούσας απόφασης.
Άρθρο 2
Η παρούσα απόφαση δημοσιεύεται στην Επίσημη Εφημερίδα.
Άρθρο 3
Η παρούσα απόφαση αρχίζει να ισχύει από την ημέρα της δημοσίευσής της.
Εφαρμόζεται από την τριακοστή ημέρα μετά την ημερομηνία της δημοσίευσής της.
Λουξεμβούργο, 26 Ιουνίου 1997.

Labels: 7
3
5